bluuebunny/crossref_metadata_2025 huggingface dataset:
อนุกรมวิธานของแมงป่องวงศ์ Buthidae ในประเทศไทย
Authors:   , สังข์สังวาลย์ นภัสกร
Published: February 2025

แมงป่องในวงศ์ Buthidae เป็นแมงป่องที่มีจำนวนชนิดและมีความสำคัญอย่างมากทาง การแพทย์ โดยปัจจุบันมีการค้นพบแมงป่องวงศ์นี้แล้วทั้งหมด 80 สกุล และมีจำนวนไม่ต่ำกว่า 800 ชนิดทั่วโลก ซึ่งมีการกระจายอยู่เกือบทุกทวีปยกเว้น ขั้วโลกใต้ และ หมู่เกาะในประเทศนิวซีแลนด์ สำหรับประเทศไทยนั้นเคยมีรายงานการค้นพบแมงป่องในวงศ์ Buthidae ทั้งสิ้น 4 สกุล ประกอบไป ด้วยสกุล Isometrus Ehrenberg, 1828 Lychas C. L. Koch, 1845 Thaicharmus Kovarík, 1995 และ Reddyanus Vachon, 1972 อย่างไรก็ตามการศึกษาอนุกรมวิธานของ Buthidae ในประเทศ ไทยยังได้รับการศึกษาอยู่น้อย ซึ่งส่งผลให้ขาดข้อมูลพื้นฐานหลายด้านไม่ว่าจะเป็นการศึกษาลักษณะ สัณฐานวิทยา การกระจายพันธุ์ของแต่ละชนิด รวมไปถึงรูปวิธานที่ใช้สำหรับการระบุชนิดได้อย่าง ถูกต้องเพื่อใช้เป็นข้อมูลสำหรับการรักษาผู้ป่วยที่ได้รับพิษจากแมงป่อง การศึกษาในครั้งนี้จึงมี วัตถุประสงค์ในการศึกษาอนุกรมวิธานของแมงป่องวงศ์ Buthidae ในประเทศไทย เพื่อจัดทำบัญชี รายชื่อ รูปวิธาน และ แผนที่การกระจายของแมงป่องวงศ์นี้ โดยได้ทำการรวบรวมข้อมูลจากงานวิจัย ในอดีตและเก็บตัวอย่างเพิ่มเติม (n = 67) จาก 8 จังหวัดในประเทศ ได้แก่ น่าน ราชบุรี สระบุรี สกลนคร มหาสารคาม นครราชสีมา ปราจีนบุรี และ ชุมพร โดยทำการเก็บตัวอย่างด้วยวิธีสำรวจ แหล่งที่อยู่ของแมงป่องด้วยแบล็คไลท์ในช่วงเวลากลางวันและกลางคืน จากผลการศึกษาพบแมงป่อง ในวงศ์ Buthidae ในประเทศไทยทั้งหมดจำนวน 7 ชนิด โดยชนิดที่มีรายงานในประเทศไทย ได้แก่ I. maculatus DeGeer, 1778 L. krali Kovarík, 1995 L. scutilus C. L. Koch, 1845 L. mucronatus Fabricius, 1798 R. petrzelkai Kovarík, 1995 R. vittatus Pocock, 1900 และ T. mahunkai Kovarík, 1995 นอกจากนี้ยังพบว่า L. mucronatus มีจำนวนมากที่สุดจากตัวอย่างที่ เก็บได้ (n = 65) และมีความแปรผันของลักษณะสัณฐานวิทยาภายในกลุ่มประชากรอีกด้วย อย่างไรก็ ตามการศึกษาในครั้งนี้เป็นเพียงการศึกษาในขั้นเบื้องต้น การเก็บตัวอย่างเพิ่มเติมในภาคสนามจะสามารถช่วยให้ข้อมูลที่ชัดเจนเกี่ยวกับการกระจายตัวและความแปรผันของลักษณะสัณฐานวิทยาของ แมงป่องในวงศ์ Buthidae ชนิดอื่นๆ ต่อไปได้ในอนาคต
ระบบติดตามงานสำหรับการบริการทางด้านสารสนเทศของสำนักวิทยทรัพยากร
Authors:   , เอกโกมล จิตพิสุทธิ์
Published: February 2025

เนื่องจากหน่วยงานฝ่ายเทคโนโลยีสารสนเทศห้องสมุด สำนักงานวิทยทรัพยากร จุฬาลงกรณ์มหาวิทยาลัย มีหน้าที่ดูแล พัฒนาระบบ แก้ไขปัญหาและให้บริการด้านเทคโนโลยีสารสนเทศแก่เจ้าหน้าที่โดยจะมีการรับคำร้องเกี่ยวกับปัญหาการใช้งานมาจากช่องทางต่าง ๆ เช่น ทางโทรศัพท์ ทางอีเมล เป็นต้น เห็นว่าการแจ้งปัญหาลักษณะที่กล่าวมานี้เป็นการแจ้งปัญหาที่ไม่เป็นระบบอาจทำให้คำร้องที่แจ้งมาถูกละเลยและไม่มีผู้รับผิดชอบปัญหานั้น ๆ อย่างชัดเจน ส่งผลให้การแก้ไขปัญหาเป็นไปอย่างล่าช้าเนื่องจากต้องมีการส่งต่อและประสานงานกับเจ้าหน้าที่ผู้รับผิดชอบรวมไปถึงไม่มีการบันทึกคำร้องรายละเอียดของปัญหาและผู้รับผิดชอบที่ชัดเจนทำให้ยากที่จะติดตามความคืบหน้าและผลลัพธ์ของการแก้ไขปัญหา “ระบบติดตามงานสำหรับการบริการทางด้านสารสนเทศของสำนักวิทยทรัพยากร” จึงถูกพัฒนาขึ้นโดยที่ผู้ใช้สามารถแจ้งปัญหาติดตามสถานะได้ผ่านทางระบบ และเจ้าหน้าที่สามารถทราบถึงปัญหาที่เข้ามาทำให้แก้ไขได้อย่างถูกต้องและมีการบันทึกกระบวนการแก้ไขปัญหา นอกจากนั้นระบบจะบันทึกปัญหาต่าง ๆ ที่เข้ามาและสามารถแสดงเป็นรายงานหรือกราฟ เพื่อนำไปวิเคราะห์หรือช่วยให้หัวหน้าฝ่ายฯ สามารถประเมินการทำงานของเจ้าหน้าที่ได้รวมทั้งอำนวยความสะดวกและเพิ่มประสิทธิภาพการทำงานของฝ่ายเทคโนโลยีสารสนเทศห้องสมุด
Assessment of indoor air quality and awareness of sick building syndrome in Chulalongkorn University
Authors:   , Sukkamnerd Nattanon
Published: February 2025

It is important for the people, especially those who spend a lot of their time in building, to realize that they may expose to poor indoor air quality and Sick Building Syndrome can occur to themselves. Thus, this study aims to assess the indoor air quality and to explore the awareness of Sick Building Syndrome among students in the classroom. The study measured 4 indoor air quality parameters of classroom 201 in the Mahamakut building at Chulalongkorn University during the class in 10 sessions from 13.00 –15.00 o’clock by using SIRIUS ST-501 for CO2 Concentration and using TM-4002 for relative humidity, temperature and air velocity. Meanwhile, the questionnaires adapted from the previous were used to survey the awareness of Sick Building Syndrome in the students. In conclusion, 3 parameters including CO2 concentration, relative humidity and air velocity were not complied with the acceptable standard. Only temperature parameter was complied. The Pearson correlation coefficient between CO2 concentration and relative humidity, temperature and air velocity were 0.108, -0.209 and 0.558 respectively but it was not significant (p>0.05). The majority of the respondents’ level of awareness of Sick Building Syndrome in term of environmental factors considering room temperature and air circulation or ventilation was good or excellent. However, when considering room humidity, the level of awareness of the majority was very poor, poor or moderate. The majority’s level of awareness in term of symptoms considering eye symptoms, nasal symptoms, skin problems, aches or pains and other symptoms was very poor, poor or moderate. Except when considering throat or respiratory tract symptoms, the level of awareness was good or excellent. The majority’s level of awareness in term of activities considering classroom cleaning and muscle stretching was good or excellent. But when considering air conditioning system maintenance and sitting spot, the level of awareness was very poor, poor or moderate. The study suggests that the indoor air quality of the should be improved and the awareness of Sick Building Syndrome should be promoted more. Beside, this study recommends that the number of samples should be raised for the thorough study in the future.
การทดลองจลนพลศาสตร์โดยอาศัยสีย้อมจากธรรมชาติที่ย่อยสลายได้และเป็นมิตรกับสิ่งแวดล้อม
Authors:   , กาฬภักดี มาลินี
Published: February 2025

การทดลองจลนพลศาสตร์เป็นปฏิบัติการหนึ่งที่สำคัญในรายวิชาปฏิบัติการการเรียนการสอนเคมีทั่วไป 1 ของภาควิชา เคมี จุฬาลงกรณ์มหาวิทยาลัย โดยปัจจุบันใช้สารละลายโพแทสเซียมไดโครเมต (K₂Cr₂O₇) เป็นสารตั้งต้น ซึ่งโครเมียม (VI) มีความเป็นพิษ ทำให้เกิดของเสียและค่าใช้จ่ายในการกำจัดสารสูง งานวิจัยนี้จึงมีวัตถุประสงค์เพื่อออกแบบการ ทดลองจลนพลศาสตร์โดยใช้สีย้อมจากธรรมชาติที่ย่อยสลายได้และเป็นมิตรกับสิ่งแวดล้อม เพื่อลดปัญหาการเกิดของ เสีย โดยรงควัตถุธรรมชาติที่เลือกใช้คือแอนโทไซยานินที่สกัดจากดอกอัญชัน นำมาศึกษาปฏิกิริยาการสลายตัวโดยการ ทำปฏิกิริยากับไฮโดรเจนเปอร์ออกไซด์ 3% ซึ่งมากเกินพอและเข้มข้นกว่าแอนโทไซยานินมากๆ ติดตามปฏิกิริยาได้จาก การวัดค่าการดูดกลืนแสงผ่านเครื่องสเปกโทรนิค 21 ผลพบว่าเป็นปฏิกิริยาอันดับ 1 เมื่อเทียบกับแอนโทไซยานิน การศึกษาความเข้มข้นของสารตั้งต้นพบว่าภาวะที่เหมาะสมคือการใช้สารละลายแอนโทไซยานินที่ให้ค่าการดูดกลืน แสงที่ 570 nm ในช่วง 0.6 – 0.7 (A0.6-07) การศึกษาผลของไฮโดรเจนเปอร์ออกไซด์ความเข้มข้นต่างๆ (3 – 24%) พบว่า H₂O₂ 3% ให้ผลดีที่สุด และการใช้ CuSO₄ 0.03 M 1 หยด ช่วยลดเวลาการทำการทดลองลงจากเฉลี่ย 28 นาที ให้เหลือเฉลี่ย 20 นาที การทดสอบวิธีการทดลองจากภาวะที่ดีที่สุด คือการใช้ A0.6-0.7, 3% H₂O₂ และ CuSO₄ 0.03 M 1 หยด โดยใช้ผู้ทดลอง 11 คนรวมผู้วิจัย ทำการทดลองทั้งหมด 33 ซ้ำ ให้ผลใกล้เคียงกัน คือเป็นปฏิกิริยาอันดับ 1 อย่างชัดเจน มีค่าคงที่อัตราในช่วง 0.0418-0.09003 และค่าครึ่งชีวิตเฉลี่ย 10 นาที ใช้เวลาการทดลองเฉลี่ย 20 นาที แสดงให้เห็นว่าแม้จะใช้เวลาในการทดลองนานระยะหนึ่ง แต่พอมีความเป็นไปได้ในการนำไปใช้ในรายวิชาปฏิบัติการ เคมีทั่วไป 1 เพื่อเป็นส่วนหนึ่งของการเรียนการสอนเชิงเคมีสีเขียวได้
ความหลากหลายของ Aureobasidium spp. บนผิวใบชก
Authors:   , ธรรมทัตโต นพรัตน์
Published: February 2025

Aureobasidium spp. เป็นหนึ่งในสกุลยีสต์ดำ (Black yeast) ที่มีลักษณะคล้ายกับราในสกุล Ascomycota ซึ่งสามารถพบได้ในสภาพแวดล้อมที่หลากหลายตั้งแต่ใบพืชรวมไปถึงพื้นผิวภายในอาคาร ราในกลุ่มนี้มีความหลากหลายในสายพันธุ์ และถูกจัดจำแนกเพิ่มเติมออกมาอีก 4 สปีชีส์ ได้แก่ A. pullulans, A. melanogenum, A. namibiae และ A. subglaciale ในการศึกษานี้มีวัตถุประสงค์ เพื่อศึกษาความหลากหลายของ Aureobasidium spp. บนผิวใบชก (Arenga pinnata) โดยคัดแยก Aureobasidium spp. จากผิวใบชก ทำการวางตัวอย่างใบชกในอาหารเลี้ยงเชื้อ half strength malt extract agar ที่มี Chloramphenicol และ 0.01% (w/v) Rose Bengal ทำให้บริสุทธิ์ด้วยการขีดเชื้อใน จานเพาะเชื้อจนเกิดเป็นโคโลนีเดี่ยว เมื่อทำการแยกประเภทโดยอาศัยการวิเคราะห์ลำดับเบสด้วยการใช้ ITS5 และ ITS4 บนพื้นฐานของการวิเคราะห์ระบบสายพันธุ์นั้น พบว่า ตัวอย่าง Aureobasidium spp. ที่ แยกได้ถูกจัดจำแนกอยู่ในกลุ่มเดียวกับ A. melanogenum เท่านั้น ดังนั้นการศึกษาลักษณะทางสัณฐาน วิทยาจึงถูกนำมาประเมินเพื่อบ่งชี้ลักษณะพิเศษของแต่ละสายพันธุ์ ผลการศึกษาแสดงให้เห็นถึงความ แตกต่างของลักษณะโคโลนี ทำให้สามารถจำแนกตัวอย่าง Aureobasidium spp. ได้ 2 กลุ่ม ซึ่งผล การศึกษาครั้งนี้สามารถเป็นฐานข้อมูลถิ่นอาศัยเบื้องต้นของ Aureobasidium spp. ในประเทศไทย และ สามารถนำไปประยุกต์ใช้ในการศึกษาความหลากหลายของ Aureobasidium spp. ในอนาคตได้
การประเมินความต้านทานของสายพันธุ์ข้าวต่อโรคใบขีดโปร่งแสง
Authors:   , มากเจริญ ปาริชาติ
Published: February 2025

ข้าว (Oryza sativa L.) เป็นแหล่งอาหารหลักที่สำคัญของโลก โดยประเทศไทยมีการส่งออกข้าวเป็นอันดับต้นๆของโลก ประเทศไทยมีผลผลิตข้าวต่อไร่ที่ต่ำกว่าประเทศเพื่อนบ้านในแถบเอเชีย ซึ่งสาเหตุเกิดจากความอุดมสมบูรณ์ของดิน ศักยภาพของพันธุ์ข้าว และความเสียหายของผลผลิตข้าวที่เกิดโรคและแมลงศัตรูข้าว โรคข้าวที่มีสาเหตุมาจากเชื้อแบคทีเรียที่มีความสำคัญส่งผลต่อผลผลิตข้าวในประเทศไทยโรคหนึ่ง ก็คือ โรคใบขีดโปร่งแสง เกิดจากเชื้อ Xanthomonas oryzae pv. oryzicola (Xoc) วิธีการป้องกันกำจัดโรคที่มีประสิทธิภาพสูง คือการใช้พันธุ์ต้านทานโรค อย่างไรก็ตามการที่จะได้มาซึ่งพันธุ์ต้านทานจะต้องมีแหล่งพันธุ์กรรมยีนต้านทานเพื่อนำมาใช้ในการปรับปรุงพันธุ์ให้ต้านทานต่อโรคขอบใบแห้ง ดังนั้นการทดลองนี้จึงมีวัตถุประสงค์เพื่อหาแหล่งพันธุ์กรรมยีนต้านทานมาใช้ในการปรับปรุงพันธุ์ข้าวให้ต้านทานต่อโรคใบขีดโปร่งแสง จึงได้ทำการประเมินความต้านทานโรคใบขีดโปร่งแสงในสายพันธุ์ข้าวจำนวน 4 สายพันธุ์ คือ IRBB5 IRBB7 IRBB13 และ IRBB21 ซึ่งมียีน xa5 Xa7 xa13 และ Xa21 ตามลำดับ และใช้พันธุ์ กข71 เป็นพันธุ์อ่อนแอมาตรฐานเปรียบเทียบในการทดลอง โดยใช้เชื้อ Xoc จานวน 5 ไอโซเลท ที่แยกเชื้อมาจากตัวอย่างข้าวที่เป็นโรค มาทดสอบความต้านทานของพันธุ์ข้าว และศึกษาลักษณะสัณฐานวิทยาของเชื้อ Xoc บนอาหาร Nutrient agar และ Wakimoto’s พบว่าโคโลนีของเชื้อ Xoc มีลักษณะกลม สีเหลือง มันวาว นูน ผิวเรียบ เมื่อทาการพิสูจน์เชื้อสาเหตุโรคตามวิธี Koch’s postulation ลงบนใบข้าวของพันธุ์ กข71 พบว่ามีการแสดงอาการของโรคใบขีดโปร่งแสงชัดเจน และยืนยันเชื้อสาเหตุโรค Xoc โดยเทคนิค PCR ด้วยไพร์เมอร์ที่จาเพาะต่อเชื้อ ได้ขนาดผลิตภัณฑ์ 945 bp จากนั้นจึงปลูกเชื้อลงบนใบข้าวเพื่อทดสอบความต้านทานโรค และให้คะแนนการเกิดโรคในวันที่ 7 14 และ 21 วัน หลังการปลูกเชื้อ พบว่าข้าวสายพันธุ์ IRBB5 อยู่ในระดับที่มีความต้านทานต่อโรคสูง ซึ่ง IRBB5 น่าจะเป็นสายพันธุ์ข้าวที่สามารถนามาใช้ในการปรับปรุงพันธุ์ข้าวให้ต้านทานต่อโรคใบขีดแสงต่อไป
Carbon dioxide absorption rate by urban trees in Chulalongkorn University Centenary Park
Authors:   , Srisathong Keerati
Published: February 2025

Nowadays many city governments have adopted policies promoting urban greening because of urban greening provide ecosystem services. One of services is to mitigate the increasing carbon dioxide in atmosphere through photosynthesis. In this study, we studied carbon dioxide absorption rate ( A ) by urban trees in Chulalongkorn University (CU) Centenary Park in wet and dry season and selected urban trees species which are Lagerstroemia floribunda (Crepe Myrtle), Afzelia xylocarpa (Black rosewood), Homalium tomentosum (Moulmein lancewood) and Bauhinia purpurea (Orchid Tree). We measured stomatal conductance ( s g ), the ratio of leaf intercellular CO₂ concentration and atmospheric CO₂ concentration ]Equation] and then calculated carbon dioxide absorption rate. The results showed that A in all species showed no seasonal difference (p › 0.05). Overall, A increased with vapor pressure deficit ( VPD ) until it reached approximately 2 to 30 kPa and then decreased with VPD . Because VPD is calculated from relative humidity (RH) and temperature, we examined the relationships between these two variables and A to see which one contributed more to the VPD responses. Results showed that RH seemed to affect the VPD in A. xylocarpa, L. floribunda and B. purpurea while temperature contributed more to the response in dry season of H. tomentosum. We conclude that A was the highest in L. floribunda, B. purpurea, H. tomentosum, and A. xylocarpa, respectively and all species were no statistically significant differences of A between wet and dry season. The results from this study will be important to increase planting trees that can choose maximize carbon dioxide absorption rate by selecting appropriate species for improve CO₂ mitigation of this park.
การคำนวณโมเลกุลาร์ด็อกกิ้งหลายเป้าหมายของคูมาริน
Authors:   , อาจรักษา จิรายุส
Published: February 2025

คูมารินและอนุพันธ์มีฤทธิ์ทางชีวภาพที่หลากหลาย จึงมีความพยายามที่จะศึกษาหาส่วนของ โครงสร้างที่ทำงานออกฤทธิ์ ในงานวิจัยนี้ได้ทำการศึกษาหารูปแบบการเข้าจับระหว่างสารกลุ่มคูมารินและ เอนไซม์ที่เกี่ยวข้องกับอาการ 4 ชนิด คือ โรคมะเร็ง อาการซึมเศร้า การอักเสบ และการแข็งตัวของเลือด โดยใช้สารกลุ่มคูมารินสำหรับแต่ละเอนไซม์จำนวน 40, 22, 54 และ 13 สารตามลำดับ การศึกษาใช้เทคนิค การคำนวณการเข้าจับเชิงโมเลกุลด้วยโปรแกรม AutoDock Vina โครงสร้างสามมิติของเอนไซม์ทั้ง 4 ชนิด ได้มาจากคลังข้อมูลโปรตีน (2QC6, 2AZ5, 5AFZ และ 2V61)ผลการคำนวณพบว่าหมู่แทนที่บนอนุพันธ์ ของคูมารินที่แตกต่างกันจะส่งผลให้รูปแบบการเข้าจับต่างกัน สารที่มีค่า pIC₅₀ สูงส่วนใหญ่จะมีหมู่แทนที่ เป็นธาตุกลุ่มฮาโลเจน วงอะโรมาติก หรือหมู่แทนที่ขนาดเล็ก ซึ่งจะส่งผลให้รูปแบบการเข้าจับไม่ต่างกัน ข้อมูลที่ได้นี้อาจจะเป็นประโยชน์ต่อการค้นคว้าและพัฒนายารักษาโรคตัวใหม่ที่มีประสิทธิภาพและมี ความสามารถรักษาโรคได้หลากหลายในอนาคต
การสกัดระดับจุลภาคด้วยของเหลวแบบกระจายเพื่อวิเคราะห์แคดเมียมปริมาณน้อยในอาหาร
Authors:   , สิงหเสนี ปาณิสรา
Published: February 2025

แคดเมียมที่อยู่ในสิ่งแวดล้อมสามารถปนเปื้อนสู่อาหารได้ งานวิจัยนี้จึงได้พัฒนาวิธีการสกัดเพื่อการตรวจวัดแคดเมียมด้วยเทคนิคการสกัดระดับจุลภาคด้วยวัฏภาคของเหลวแบบกระจายตัว (DLLME) และทำการตรวจวัดสารประกอบเชิงซ้อนระหว่างแคดเมียมและ 1,5-Diphenylcarbazide (DPC) ด้วยเทคนิค UV-visible spectrophotometry ผู้วิจัยได้ศึกษาภาวะที่ส่งผลต่อการสกัดเพื่อให้ได้ประสิทธิภาพการสกัดสูงสุดได้แก่ ชนิดตัวทำละลายสกัดและตัวทำละลายกระจายตัว อัตราส่วนของตัวทำละลายสกัดและตัวทำละลายกระจายตัว ปริมาณของ 1,5-Diphenylcarbazide และเวลาในการสกัด ภาวะการสกัดที่เหมาะสมได้ค่าการเพิ่มความเข้มข้นที่ 16.4 และมีค่าประสิทธิภาพการสกัด 82.1%
การเปรียบเทียบน้ำมะพร้าวยูเอชที กับน้ำมะพร้าวสดต่อการชักนำให้เกิดแคลลัสของแคร์รอต Daucus carota L. ในหลอดทดลอง
Authors:   , มหาพรม ภูริพชร
Published: February 2025

น้ำมะพร้าวคือ คัพภาหารเหลวที่มีการนำมาใช้ในงานเพาะเลี้ยงเนื้อเยื่อพืชอยู่บ่อยครั้ง เนื่องจากภายในน้ำมะพร้าวมีสารประกอบหลายชนิดรวมไปถึงฮอร์โมนพืชอีกหลายชนิดที่จะช่วยส่งเสริมการเจริญเติบโตของเนื้อเยื่อพืช และในปัจจุบันได้มีผลิตภัณฑ์น้ำมะพร้าวยูเอชทีจำหน่ายอยู่ทั่วไปในร้านสดวกซื้อจึงหาซื้อได้ง่าย และเก็บรักษาได้นาน โครงงานนี้จึงศึกษาเปรียบเทียบประสิทธิภาพของน้ำมะพร้าวสดกับผลิตภัณฑ์น้ำมะพร้าวยูเอชทีจำนวน 3 ยี่ห้อ และได้เปรียบเทียบกันจำนวน 4 ครั้งโดยแต่ละครั้งจะใช้น้ำมะพร้าวยูเอชทีที่มีรอบการผลิตแตกต่างกัน เพื่อตรวจสอบความแตกต่างจากการใช้ผลิตภัณฑ์น้ำมะพร้าวยูเอชทีที่มีรอบผลิตแตกต่างกัน โดยใช้ชิ้นตัวอย่างที่ตัดจากรากแคร์รอตรูปทรงกระบอก (เส้นผ่าศูนย์กลาง 1.00 cm และหนา 1.00±0.2 cm) ในการชักน้ำให้เกิดแคลลัส พบว่าการทดลองทุกครั้งอาหารสูตร MS ที่เติมน้ำมะพร้าวสด (MS3) และอาหารสูตร MS ที่เติมน้ำมะพร้าวยูเอชทียี่ห้อที่ 1 (MS4) สามารถชักน้ำให้เกิดแคลลัสได้เกินกว่าร้อยละ 75 การศึกษานี้ จะเป็นข้อมูล และแนวทางในการเลือกใช้ผลิตภัณฑ์น้ำมะพร้าวยูเอชทีในงานเพาะเลี้ยงเนื้อเยื่อพืชให้เกิดความสะดวกมากยิ่งขี้น
การศึกษาเชิงทฤษฎีของโคออดิเนชันระหว่างโลหะกับอะซีเทตลิแกนด์
Authors:   , ยมสุขขี วสุพล
Published: February 2025

งานวิจัยที่เกี่ยวข้องกับการศึกษาเชิงทฤษฎีของการเกิดเชิงซ้อนของโลหะกับลิแกนด์อะซีเทตมีจำนวนที่จำกัด เนื่องจากลิ แกนด์อะซีเทตนั้นสามารถเกิดเชิงซ้อนได้ทั้งแบบมอนอเดนเทตหรือไบเดนเทต งานวิจัยนี้จึงทำการศึกษาการเกิดเชิงซ้อนของโลหะ ทรานซิชั่นคาบแรกทั้งสิบตัวที่มีสถานะออกซิเดชั่นที่แตกต่างกันกับอะซีเทตลิแกนด์โดยใช้การคำนวณที่ระดับทฤษฎีฟังก์ชันนัล ความหนาแน่นกับฟังก์ชันนัล M06-2X ซึ่งได้คำนวณค่าพลังงานความเสถียรการเกิดเชิงซ้อน (CSE) ร่วมกับการใช้ 3 เซตเบซิสแบบ คอร์รีเลชั่น-คอนซิสเทนท์ cc-pVDZ, cc-pVTZ, และ cc-pVQZ รวมทั้งค่าพลังงานจากการทำ complete basis set limit (CBS) จากการคำนวณพบว่าทุกสารเชิงซ้อนทั้งในสถานะแก็สและตัวทำละลายน้ำสามารถเกิดเชิงซ้อนกับอะซีเทตลิแกนด์แบบมอนอเดน เทตได้เสถียรกว่าแบบไบเดนเทตรวมทั้งพบว่าความเสถียรของสารเชิงซ้อนในสถานะตัวทำละลายน้ำเสถียรมากกว่าในสถานะแก็ส
การเสริมฤทธิ์ของสารสกัดจากพืชร่วมกับยาปฏิชีวนะในการยับยั้งแบคทีเรียแกรมบวก
Authors:   , จรูญเกียรติคุณ ธนภัทร
Published: February 2025

การเสริมฤทธิ์ของสารสกัดจากพืชร่วมกับยาปฏิชีวนะในการยับยั้งการเจริญของจุลินทรีย์ จัดเป็นการรักษาทางเลือกที่ใช้ในการรักษาการติดเชื้อที่ดื้อยาปฏิชีวนะ โดยในการศึกษานี้ได้ศึกษา เกี่ยวกับฤทธิ์ของสารสกัดจากพืชสมุนไพร 9 ชนิด รวมถึงการเสริมฤทธิ์ของสารสกัดจากพืชสมุนไพร ร่วมกับยาปฏิชีวนะสเตรปโทมัยซิน, กานามัยซิน, แอมพิซิลลิน และซิโพรฟลอกซาซิน ในการยับยั้ง การเจริญต่อแบคทีเรียแกรมบวก 2 สายพันธุ์ ได้แก่ Listeria monocytogenes MSCU0253 และ Staphylococcus aureus MSCU0353 โดยขมิ้นชันที่สกัดด้วยอะซีโตนมีฤทธิ์ในการยับยั้งการเจริญ ของ L. monocytogenes MSCU0253 มากที่สุด โดยมีค่าความเข้มข้นที่ต่ำที่สุดที่สามารถยับยั้งการ เจริญได้ (MIC) อยู่ที่ 6.25 มิลลิกรัมต่อมิลลิลิตร และมีค่าความเข้มข้นที่ต่ำที่สุดที่สามารถฆ่าเชื้อได้อยู่ ที่ 12.5 มิลลิกรัมต่อมิลลิลิตร และขมิ้นชันที่สกัดด้วยเมทานอลมีฤทธิ์ในการยับยั้งการเจริญต่อ S. aureus MSCU0353 มากที่สุด โดยมีความเข้มข้นที่ต่ำที่สุดที่สามารถยับยั้งการเจริญและฆ่าเชื้อได้ อยู่ที่ 0.78 มิลลิกรัมต่อมิลลิลิตร จากนั้นศึกษาการเสริมฤทธิ์ของสารสกัดจากพืชร่วมกับยาปฏิชีวนะ ในการยับยั้งการเจริญของเชื้อทดสอบทั้ง 2 สายพันธุ์พบว่าสารสกัดจากซัวยิ้ง และสีเสียดเทศด้วย อะซีโตนมีการเสริมฤทธิ์ร่วมกับยาปฏิชีวนะสเตรปโทมัยซินและกานามัยซินในการยับยั้งการเจริญของ L. monocytogenes MSCU0253 ได้มากที่สุดโดยมีค่า FICI อยู่ที่ 0.38 และสารสกัดจากซังตุ๊กด้วย เมทานอลมีการเสริมฤทธิ์ร่วมกับยาสเตรปโทมัยซินในการยับยั้งการเจริญต่อ S. aureus MSCU0353 ได้มากที่สุด โดยมีค่า FICI อยู่ที่ 0.19 จากข้อมูลที่ได้นี้ทำให้สามารถนำไปใช้เป็นพื้นฐานของการ รักษาการติดเชื้อที่ยาปฏิชีวนะได้ในอนาคต
ความหลากหลายของราเอคโตไมคอร์ไรซาในแปลงฟื้นฟูระบบนิเวศในพื้นที่จุฬาลงกรณ์มหาวิทยาลัย จังหวัดสระบุรี
Authors:   , เพชรชนะ สุจิตรา
Published: February 2025

เอคโตไมคอร์ไรซา (ectomycorrhiza) เป็นความสัมพันธ์แบบภาวะพึ่งพากันของรากับรากของพืชอาศัย เช่น ไม้วงศ์ยาง งานวิจัยนี้มีวัตถุประสงค์เพื่อศึกษาความหลากหลายของราเอคโตไมคอร์ไรซาในแปลงฟื้นฟูระบบนิเวศในพื้นที่จุฬาลงกรณ์มหาวิทยาลัย จังหวัดสระบุรี โดยแปลงที่ทำการศึกษาเป็นแปลงที่มีไม้วงศ์ยางหลายชนิดซึ่งเป็นพืชอาศัยของราเอคโตไมคอร์ไรซา ได้แก่ พะยอม ยางนา รัง เต็ง และตะเคียนทอง โดยเก็บตัวอย่างดิน 2 ครั้ง คือ เดือนสิงหาคมและเดือนตุลาคม 2561 เพื่อแยกและศึกษาลักษณะสัณฐานของรากที่มีราเอคโตไมคอร์ไรซา หรือ morphotype จากการศึกษาสามารถแยกรากที่มีราเอคโตไมคอร์ไรซาได้ทั้งหมด 14 morphotypes ซึ่งพบ 11 morphotypes ในเดือนสิงหาคมและ 13 morphotypes ในเดือนตุลาคมตามลำดับ มี 10 morphotypes ที่พบทั้งในเดือนสิงหาคมและเดือนตุลาคม นอกจากนี้พบว่า morphotype ที่พบมากที่สุดในเดือนสิงหาคมและเดือนตุลาคม คือ Morphotype 1 และ 6 ตามลำดับ พืชอาศัยที่มีการติดเชื้อไมคอร์ไรซามากที่สุด คือ เต็ง โดยส่วนใหญ่แล้วบริเวณพื้นที่ระหว่างพืชอาศัยจะมีการติดเชื้อที่สูงกว่าโคนต้นของพืชอาศัยแต่ละต้น ส่วนใหญ่พบ morphotype ในพืชอาศัยหลายชนิด เช่น Morphotype 10 ซึ่งพบในพืชอาศัยทั้ง 5 ชนิด morphotype ที่พบบริเวณพื้นที่ระหว่างพืชอาศัยก็เป็นชนิดที่พบในพืชอาศัยแต่ละต้นที่อยู่ล้อมรอบบริเวณนั้น ๆ แต่จะมีความชุกชุมที่น้อยกว่า ในทางกลับกันพืชอาศัยแต่ละชนิดก็พบ morphotype หลายชนิดซึ่งอาจมาจากราเอคโตไมคอร์ไรซาต่างชนิดกัน อย่างไรก็ตามการระบุชนิดของรานั้นต้องอาศัยเทคนิคทางชีววิทยาโมเลกุล ผลการศึกษาครั้งนี้สามารถนำไปประยุกต์ใช้ในการฟื้นฟูระบบนิเวศป่าเต็งรังและป่าเบญจพรรณต่อไปได้
Assessment of soil organic carbon stocks : a comparison between open burning paddy field and organic paddy field
Authors:   , Wongchan Phanupong
Published: February 2025

Most farmers in Asia including Thailand select burning methods because it is a conventional way to remove stubbles and prepare for the next crop cycle. Air pollution arising from open burning paddy field is a major concern for public health. However, a controversial issue of its impacts on the amount of soil organic carbon (SOC) still remains. This study aimed to i) compare SOC stock content between open burning paddy field and organic paddy field. ii) determine the relationship between physical-chemical properties of soil and organic carbon stock in soil. iii) spatially assess the soil organic carbon stock distribution between open burning paddy field and organic paddy field. Two sets of soil samples were collected from two paddy fields based on minimum consecutive five-year periods of burning versus non-burning practices. Twenty soil samples were collected from each paddy field at a 30-cm depth, which made up a total of 40 soil samples. Organic carbon was analyzed by the Walkley and Black method. The average of SOC content in burning paddy field (2.17±0.38%) was observed significantly higher than organic paddy field (1.33±0.15%) (p-value < 0.05). The estimated average SOC stocks per unit area were 9.96±0.07 kg C m⁻² in the open burning paddy field, and 6.42±0.04 kg C m⁻² in the organic paddy field. Spatial distribution of SOC and C/N allowed farmers to have a rough idea of which location should be prioritized in terms of soil improvement. This way is beneficial to farmers both for economic and environmental aspects. On the basis of results obtained, despite the positive effects found in burning paddy soil, a better management approach should be introduced to counterbalance the negative impacts on other environmental aspects and to create a sustainable land management system.
ลักษณะเฉพาะของแก๊สเซนเซอร์และเซนเซอร์ความชื้นที่เตรียมจากแคลเซียมคอปเปอร์ไททาเนตที่เจือด้วยแมงกานีส
Authors:   , ผลาวรรณ์ ชนิสรา
Published: February 2025

โครงงานวิทยาศาสตร์นี้ทำการศึกษาการตอบสนองต่อแก๊ส (แก๊สอะซิทิลีน แก๊สอะซิโตน และแก๊สเอทานอล) และความชื้นของเซนเซอร์ฟิล์มบางแคลเซียมคอปเปอร์ไททาเนตบริสุทธิ์และที่เจือด้วยแมงกานีสเข้มข้น 0.41 wt%-20.08 wt% ซึ่งปลูกบนแผ่นรองรับอะลูมินาและซิลิกอนด้วยวิธีการโซลเจล ผลการศึกษาพบว่าค่าการตอบสนองต่อแก๊สทั้งสามชนิดนั้นของเซนเซอร์ฟิล์มบาง CCTO บริสุทธิ์มีค่าการตอบสนองได้ดีกว่าเซนเซอร์ฟิล์มบางที่เจือด้วยแมงกานีสที่ความเข้มข้น 0.41 wt%-2.08 wt% โดยผลการศึกษาการตอบสนองต่อแก๊สอะซิทิลีนของเซนเซอร์ฟิล์มบาง CCTO บริสุทธ์มีค่าการตอบสนอง 5.5 ส่วนที่เจือด้วยแมงกานีส 0.41 wt% มีค่า 1.5 และที่เจอแมงกานีส 1.24 wt% มีค่า 1.25 สำหรับการตอบสนองต่อแก๊สอะซิโตนของเซนเซอร์ฟิล์มบาง CCTO บริสุทธิ์มีค่าการตอบสนอง 4 และที่เจือด้วยแมงกานีส 0.41 wt% มีค่า 1.24 wt% และ 1.24 wt% มีค่า 1.4 และสำหรับการตอบสนองต่อแก๊สเอทานอลของเซนเซอร์ฟิล์มบาง CCTO บริสุทธิ์มีค่า 2.7 ส่วนที่เจือด้วยแมงกานีส 0.41 wt% และ 1.24 wt% มีค่า 1.45 และ 1.20 ตามลำดับ ในส่วนของเซนเซอร์ฟิล์มบาง CCTO ที่เจือด้วยแมงกานีส 2.08 wt% นั้นไม่มีการตอบสนองใดใด เมื่อเปรียบเทียบการตอบสนองของทั้งสามแก๊สนั้นพบว่าเซนเซอร์ฟิล์มบาง CCTO สามารถตอบสนองต่อแก๊สอะซิทิลีนได้ดีที่สุด ตามด้วยแก๊สอะซิโตน และสุดท้ายคือแก๊สเอทานอล ในส่วนของการทดสอบความชื้นที่ความเข้นข้น 80 RH% - 30 RH% นั้นก็เช่นเดียวกันคือเซนเซอร์ฟิล์มบาง CCTO ที่บริสุทธิ์มีการตอบสนองได้ดีกว่าเซนเซอร์ฟิล์มบางที่เจือด้วยแมงกานีสที่ทุกความเข้มข้น และเมื่อทดสอบการตอบสนองต่อความชื้นที่ความเข้มข้นสูงสามารถตอบสนองได้ดีกว่าที่ความเข้มข้นต่ำ สามารถสรุปได้ว่าการที่เจือแมงกานีสเข้าไปในโครงสร้าง CCTO ไม่มีผลต่อการช่วยเร่งปฏิกิริยาการตอบสนองต่อความชื้น ซึ่งอาจอธิบายได้ว่าเป็นเพราะอะตอมแมงกานีสเข้าไปแทนอะตอมของทองแดงในฟิล์ม CCTO ทำให้การตอบสนองต่อแก๊สและความชื้นลดลง แต่ในทางกลับกันการเจือแมงกานีสลงไปในโครงสร้าง CCTO มีส่วนช่วยให้เวลาในการฟื้นสภาพของเซนเซอร์ไวขึ้นเมื่อเปรียบเทียบกับเซนเซอร์ฟิล์มบาง CCTO ที่บริสุทธิ์ และงานวิจัยอื่น ๆ
การประยุกต์ใช้น้ำเสียจากโรงงานแปรรูปผลไม้เพื่อเพิ่มผลผลิตสารลดแรงตึงผิวชีวภาพที่ผลิตจากเชื้อ Weissella cibaria สายพันธุ์ PN3 แบบเซลล์ตรึง
Authors:   , สุภัทรกุล บุณยานุช
Published: February 2025

สารลดแรงตึงผิวชีวภาพ (Biosurfactant) ถูกผลิตได้จากจุลินทรีย์หลายชนิดรวมถึงกลุ่มแบคทีเรียผลิตกรดแลคติก ซึ่งเป็นที่ยอมรับกันโดยทั่วไปว่ามีความปลอดภัยในการใช้งาน (Generally recognized as safe, GRAS) แต่การผลิตสารลดแรงตึงผิวชีวภาพในปริมาณมากต้องใช้ต้นทุนการผลิตที่สูง งานวิจัยนี้ จึงมีจุดประสงค์ที่จะนำน้ำเสียจากโรงงานแปรรูปผลไม้ที่มีค่าซีโอดีสูงมาผลิตสารลดแรงตึงผิวชีวภาพจากแบคทีเรียผลิตกรดแลคติก ชนิด Weissella cibaria สายพันธุ์ PN3 แบบเซลล์ตรึง เพื่อลดต้นทุนการผลิต จากการหาปริมาณของน้ำเสียที่เหมาะสมต่อการผลิตสารลดแรงตึงผิวชีวภาพ พบว่าน้ำเสียที่มีค่าซีโอดีเจือจางเป็น 1 เท่าของอาหารเลี้ยงเชื้อเบซัลสูตรปกติและมีการเติมน้ำมันถั่วเหลือง 2 เปอร์เซ็นต์โดยปริมาตรต่อปริมาตร ให้ผลผลิตมากที่สุดในรอบการผลิตที่ 1 และมีแนวโน้มที่จะใช้เซลล์ตรึงซ้ำได้ในรอบที่ 2 และ 3 โดยปริมาณสารลดแรงตึงผิวชีวภาพรวมจากการผลิตทั้ง 3 รอบ มีปริมาณ 4.26 กรัมต่อลิตร และเมื่อน้ำสารลดแรงตึงผิวชีวภาพที่ผลิตได้จากการใช้น้ำเสียมาเป็นแหล่งคาร์บอนมาทดสอบคุณสมบัติต่าง ๆ พบว่าสารลดแรงตึงผิวชีวภาพชนิดปล่อยออกมานอกเซลล์ ชนิดติดอยู่ที่ผิวเซลล์จากเซลล์อิสระ และชนิดติดอยู่ที่ผิวเซลล์จากเซลล์ในวัสดุตรึงมีค่า CMC อยู่ที่ 1.76 กรัมต่อลิตร 3.98 กรัมต่อลิตร และ 3.91 กรัมต่อลิตร ตามลำดับ เมื่อวิเคราะห์องค์ประกอบทางเคมีของสารลดแรงตึงผิวชีวภาพพบว่าชนิดปล่อยออกมานอกเซลล์ ชนิดติดอยู่ที่ผิวเซลล์จากเซลล์อิสระ มีสัดส่วน คาร์โบไฮเดรต: โปรตีน: ไขมัน เท่ากับ 69: 0: 39 และ 14: 25: 61 ตามลำดับ จากนั้นเมื่อนำสารลดแรงตึงผิวชีวภาพที่ผลิตได้มาทดสอบการก่ออิมัลชันกับน้ำมันชนิดต่าง ๆ พบว่าสารลดแรงตึงผิวชีวภาพชนิดติดอยู่ที่ผิวเซลล์จากเซลล์อิสระมีประสิทธิภาพในการก่ออิมัลชันกับน้ำมันพืชที่นำมาทดสอบได้มากกว่า 50 เปอร์เซนต์ จากงานวิจัยนี้ จึงสรุปได้ว่าการใช้น้ำเสียจากโรงงานแปรรูปผลไม้มาเป็นแหล่งคาร์บอนร่วมกับการตรึงเซลล์อาจเป็นหนึ่งทางเลือกในการช่วยลดต้นทุนการผลิต และสารลดแรงตึงผิวชีวภาพที่ผลิตได้อาจนำไปใช้ประโยชน์เป็นตัวก่ออิมัลชันในอาหาร และเครื่องสำอาง เป็นต้น
การคัดแยกแบคทีเรียที่มีความสามารถในการย่อยสลายพลาสติกชนิดพอลิเอทิลีนเทเรฟทาเรต
Authors:   , แตงเอี่ยม ณัฐนรี
Published: February 2025

พลาสติกเป็นสารประกอบอินทรีย์ที่ถูกสังเคราะห์ขึ้นเพื่อใช้แทนวัสดุธรรมชาติ และใช้กันอย่างกว้างขวางในอุตสาหกรรมต่าง ๆ ทั่วโลก พลาสติกชนิดพอลิเอทิลีนเทเรฟทาเรตพบเห็นได้มากในชีวิตประจำวัน เช่น ขวดบรรจุน้ำดื่ม ขวดบรรจุน้ำอัดลม ในแต่ละปีมีอัตราการผลิตและใช้พลาสติกชนิดนี้สูงมาก หลังจากการใช้พลาสติกเหล่านี้ถูกทิ้งและสะสมในสิ่งแวดล้อม ปัจจุบันมีการค้นพบแบคทีเรีย Ideonella sakaiensis ที่สามารถผลิตเอนไซม์ PETase เพื่อย่อยสลายพลาสติกชนิดพอลิเอทิลีนเทเรฟทาเรต เป็นแหล่งคาร์บอนเพื่อใช้ในการเจริญเติบโตได้ โครงงานนี้มีวัตถุประสงค์ที่จะคัดแยกแบคทีเรียที่สามารถย่อยสลายพลาสติกชนิดพอลิเอทิลีนเทเรฟทาเรตได้ จากผลการทดลองสามารถคัดแยกแบคทีเรียได้ 8 ไอโซเลทและนำไปวิเคราะห์ลำดับนิวคลีโอไทด์ 165 rDNA และเมื่อนำไอโซเลทดังกล่าวมาเลี้ยงร่วมกับพลาสติกชนิดพอลิเอทิลีนเทเรฟทาเรตเป็นเวลา 7 วัน จากนั้นนำพลาสติกดังกล่าวไปวิเคราะห์โดยอาศัยกล้องจุลทรรศน์อิเล็กตรอนแบบส่องกราด (Scanning Electron Microscope, SEM) พบว่ามีเพียง 3 ไอโซเลท คือ S3, S4 และ S7 ที่สามารถสังเกตเห็นผิวของพลาสติกดังกล่าวมีร่องรอยการถูกย่อยสลายเมื่อเทียบกับชุดพลาสติกควบคุม ซึ่งแบคทีเรีย 3 ไอโซเลทนั้น พบว่า S3 และ S4 มีความใกล้เคียงกับ Pseudogulbenkiania sp. NS25 และ S7 มีความใกล้เคียงกับ Nocardioides panaciterrae.
การปรับปรุงเครือข่ายประสาทเทียมตามหลักการของระบบแนะนำบนข้อมูลที่มีลำดับ โดยใช้ความสัมพันธ์ของผู้ใช้ในส่วนของกระบวนการกรองแบบร่วม
Authors:   , นิรัตติวงศกรณ์ ศุภพัฒน์
Published: February 2025

ในปัจจุบันระบบแนะนำได้เข้ามามีส่วนช่วยในการแนะนำสินค้า และบริการต่าง ๆ ให้กับผู้ใช้เพื่อให้ผู้ขายสินค้าสามารถนำเสนอสินค้าที่ตนมีได้ดียิ่งขึ้น และช่วยให้ผู้ซื้อได้สินค้าที่เหมาะกับตนเอง โดยทั่วไปวิธีการที่ใช้ในระบบแนะนำสามารถจำแนกได้เป็นสองวิธีพื้นฐานคือ เทคนิคการคัดกรองแบบอิงเนื้อหา (Content-based) และเทคนิคการคัดกรองแบบร่วม (Collaborative Filtering) สำหรับวิธีเทคนิคการคัดกรองแบบอิงเนื้อหา (Content-based) จะเลือกแนะนำโดยพิจารณาจากการนำคุณลักษณะของสินค้าที่ผู้ใช้เคยเห็นหรือเคยใช้ ซึ่งจะมีข้อจำกัดที่จะไม่มีการแนะนำสินค้าประเภทอื่นที่ผู้ใช้ไม่เคยใช้ ส่วนเทคนิคการคัดกรองแบบร่วม (Collaborative Filtering) จะเลือกแนะนำโดยการนำข้อมูลของเพื่อน (ผู้ใช้รายอื่น ๆ ในระบบที่มีมาลักษณะความชอบที่คล้ายคลึงกับผู้ใช้เป้าหมาย) นั่นคือ การนำคะแนนความชอบต่อสินค้าของเพื่อนในระบบที่ได้ให้ไว้ค่อนข้างสูงมาช่วยในการวิเคราะห์ จากนั้นจึงทำการแนะนำสินค้าใหม่ที่มีความหลากหลายให้แก่ผู้ใช้เป้าหมาย แต่ข้อกำจัดของเทคนิคนี้คือในระบบจะต้องมีจำนวนผู้ใช้ที่เพียงพอเพื่อให้ระบบสามารถค้นหาเพื่อนที่มีลักษณะความชอบที่ใกล้เคียงกับผู้ใช้เป้าหมายได้ ปัจจุบันมีงานวิจัยที่มีการนำ Neural network หรือเครือข่ายประสาทเทียมเข้ามาช่วยทำการวิเคราะห์และทำนายผล เนื่องจากเครือข่ายประสาทเทียมนี้ช่วยเพิ่มความสามารถให้คอมพิวเตอร์สามารถวิเคราะห์ข้อมูลที่มีความซับซ้อนได้ มาใช้ในระบบแนะนำ โดยระบบแนะนำบนเครือข่ายประสาทเทียมส่วนใหญ่จะแบ่งออกเป็นสองฝั่งคือฝั่งผู้ใช้และฝั่งสินค้า โดยทางฝั่งผู้ใช้เลือกใช้เทคนิคการกรองแบบอิงเนื้อหาเพื่อค้นหาสินค้าที่ผู้ใช้เป้าหมายมีแนวโน้มว่าจะชอบต่อไปจากสินค้าที่ผู้ใช้เป้าหมายเคยใช้ และทางฝั่งสินค้าเลือกใช้เทคนิคการกรองแบบร่วมเพื่อค้นหาสินค้าที่ผู้ใช้เป้าหมายมีแนวโน้มว่าจะชอบต่อไปจากการข้อมูลการใช้สินค้าของเพื่อน แต่ในปัจจุบันเครือข่ายประสาทเทียมบนระบบแนะนำมีข้อจำกัดคือในฝั่งของสินค้าไม่มีการนำความสัมพันธ์ (Relation) ระหว่างผู้ใช้เป้าหมายและเพื่อนมาวิเคราะห์จึงอาจส่งผลให้ผลลัพธ์คลาดเคลื่อนได้ ดังนั้นในโครงงานนี้จะเสนอเครือข่ายประสาทเทียมตามหลักการของระบบแนะนำแบบใหม่โดยการปรับปรุงเครือข่ายประสาทเทียมในส่วนของการคัดกรองแบบร่วม โดยการนำค่าความสัมพันธ์ (Relation) ระหว่างผู้ใช้เข้ามาพิจารณา เพื่อให้ระบบแนะนำสามารถทำนายคะแนนความชอบของผู้ใช้ต่อสินค้าให้มีความคลาดเคลื่อนน้อยลง
การทดสอบความเหมาะสมของแบบจำลองฟามาและเฟรนช์แบบสามปัจจัยในกรณีศึกษาข้อมูลหลักทรัพย์ในตลาดหลักทรัพย์แห่งประเทศไทย
Authors:   , มันทะลา สุลาวัลย์
Published: February 2025

โครงงานเรื่อง “การทดสอบความเหมาะสมของแบบจำลองฟามาและเฟรนช์แบบสามปัจจัย ในกรณีศึกษาข้อมูลหลักทรัพย์ ในตลาดหลักทรัพย์แห่งประเทศไทย” มีวัตถุประสงค์ คือ เพื่อทดสอบประสิทธิผลในการอธิบายผลตอบแทนของหลักทรัพย์โดยใช้แบบจำลอง ฟามา และ เฟรนซ์ กับหลักทรัพย์ในตลาดหลักทรัพย์แห่งประเทศไทยโดยการนำเอาปัจจัยความเสี่ยงที่เกี่ยวกับขนาด และอัตราส่วนมูลค่าบัญชีต่อมูลค่าตลาด (BE/ME) เข้ามาพิจารณาร่วมกับปัจจัยผลกระทบทางตลาด (Market effect) ในการอธิบายอัตราผลตอบแทนหลักทรัพย์ในตลาดหลักทรัพย์แห่งประเทศไทยขอบเขตของโครงงานนี้คือข้อมูลที่มีการจดทะเบียนซื้อขายในตลาดหลักทรัพย์แห่งประเทศไทย โดยเลือกเฉพาะหลักทรัพย์ที่เป็นหุ้นสามัญเท่านั้น ใช้ข้อมูลในช่วงปี พ.ศ. 2551 ถึง พ.ศ. 2560 วิธีการดำเนินงานของโครงงานนี้ได้นำภาษาโปรแกรม R เข้ามาช่วยในการจัดการข้อมูลและคำนวณค่าต่าง ๆ ผลการศึกษาที่ได้แสดงให้เห็นว่าตัวแบบจำลองสามปัจจัยของ Fama-French มีความสามารถในการอธิบายผลตอบแทนของหลักทรัพย์ในตลาดหลักทรัพย์แห่งประเทศไทย ด้วยค่าสัมประสิทธิ์การอธิบาย (R²) โดยเฉลี่ยระดับกลาง และสามารถพยากรณ์อัตราผลตอบแทนของหลักทรัพย์ได้พอสมควร
วิเคราะห์แผนประกันแบบบำนาญ
Authors:   , ยกซ้าย สุพัตรา
Published: February 2025

โครงงานเรื่อง “วิเคราะห์แผนประกันแบบบำนาญ” มีวัตถุประสงค์คือ เพื่อศึกษาแผนประกันชีวิตแบบต่าง ๆ ในแง่ของคำศัพท์เฉพาะด้านประกัน และผลตอบแทนจากการทำประกันชีวิต เพื่อสร้างโปรแกรมช่วยคำนวณที่ง่ายต่อการใช้งาน และวิเคราะห์ผล โปรแกรมนี้สามารถนำไปใช้คำนวณผลตอบแทนจากการทำประกันชีวิตแผนต่าง ๆ ที่มีลักษณะเดียวกันกับแผนประกันชีวิต “ทรัพย์บำนาญ” ของบริษัทไทยประกันชีวิต โดยผู้ดำเนินโครงงานได้พัฒนาโดยใช้โปรแกรม Microsoft Excel และข้อมูลจากแผนประกันชีวิต “ทรัพย์บำนาญ” ของบริษัทไทยประกันชีวิตเป็นต้นแบบ
วงรอบวันและการตอบสนองต่อความเครียดของการหลั่งฮอร์โมนคอร์ติโคสเตอโรน ของเต่ากระ Eretmochelys imbricata ในบ่อเลี้ยง ณ เกาะทะลุ จังหวัดประจวบคีรีขันธ์
Authors:   , ระนอง ชิฏิภัสร์
Published: February 2025

เต่ากระ Eretmochelys imbricata เป็นเต่าทะเล 1 ใน 4 ชนิดที่มีการรายงานการขึ้นมาวางไข่บนชายหาดของประเทศไทย เต่ากระถูกจัดเป็นสัตว์ที่มีความเสี่ยงขั้นวิกฤติต่อการสูญพันธุ์ตาม IUCN เนื่องจากแนวโน้มประชากรที่ลดลง ในประเทศไทยพบการทำรังวางไข่ของเต่ากระที่เกาะทะลุ จังหวัดประจวบคีรีขันธ์ จึงเกิดโครงการอนุรักษ์เต่ากระแบบ head-start program ที่เกาะทะลุโดยนำไข่เต่ากระไปเพาะฟักจนออกจากไข่ และอนุบาลลูกเต่าในบ่อเลี้ยงจนแข็งแรงเพื่อเพิ่มอัตราการรอดชีวิต แล้วจึงปล่อยคืนสู่ธรรมชาติ การเลี้ยงเต่ากระในบ่อเลี้ยงอาจทำให้เต่ากระมีความเครียดและตอบสนองโดยการหลั่งฮอร์โมนคอร์ติโคสเตอโรนซึ่งส่งผลกดการทำงานของระบบภูมิคุ้มกัน อย่างไรก็ดี การใช้ฮอร์โมนคอร์ติโคสเตอโรนเป็นตัวชี้วัดสุขภาวะในเต่ากระยังมีข้อจำกัดอยู่ เนื่องจากระดับฮอร์โมนคอร์ติโคสเตอโรนมีความแตกต่างกันตลอดทั้งวัน การศึกษานี้จึงมีวัตถุประสงค์เพื่อตรวจสอบ 1) การเปลี่ยนแปลงในรอบวันของการหลั่งฮอร์โมนคอร์ติโคสเตอโรน และ 2) การตอบสนองของฮอร์โมนคอร์ติโคสเตอโรนต่อการถูกจับและการกระทำที่ทำให้เกิดความเครียด ของเต่ากระในบ่อเลี้ยง ณ เกาะทะลุ โดยเก็บตัวอย่างเลือดทุก 2 ชั่วโมง จำนวน 14 ช่วงเวลาในรอบวัน โดยใช้เต่ากระวัยอ่อน 5 ตัวต่อช่วงเวลา เพื่อใช้ศึกษาการเปลี่ยนแปลงในรอบวัน และ เก็บตัวอย่างเลือดที่เวลา 0, 30, 60, 120, 240 และ 480 นาทีหลังจากจับตัวเต่ากระวัยอ่อนจำนวน 6 ตัว เพื่อใช้ศึกษาการตอบสนองต่อความเครียด นำตัวอย่างเลือดไปปั่นเหวี่ยงและแยกเก็บพลาสมาในน้ำแข็งระหว่างการเคลื่อนย้าย หลังจากนั้นจึงนำไปเก็บในตู้แช่ –20°C ก่อนนำมาตรวจสอบระดับฮอร์โมนคอร์ติโคสเตอโรนและกลูโคส ผลของการศึกษาแสดงให้เห็นว่าการหลั่งฮอร์โมนคอร์ติโคสเตอโรนในเต่ากระวัยอ่อนมีความแตกต่างในรอบวันโดยมีระดับสูงสุดในช่วงเริ่มมีแสงแดด (7:30 น.) และมีระดับต่ำสุดในช่วงแสงแดดเริ่มหมด (19:30 น.) ส่วนระดับกลูโคสมีความแตกต่างในรอบวันโดยมีการหลั่งสูงสุดในเวลา 9:30 น. หรือหลังจากระดับฮอร์โมนคอติโคสเตอโรนขึ้นสูงสุด 2 ชั่วโมง ทั้งนี้ไม่พบสหสัมพันธ์ระหว่างปัจจัยทางสิ่งแวดล้อม และปัจจัยทางชีวภาพ แต่พบสหสัมพันธ์อย่างมีนัยสำคัญระหว่างระดับฮอร์โมนคอร์ติโคสเตอโรนกับกลูโคสที่เวลาต่างกัน 2 ชั่วโมง อีกทั้งยังพบว่าเต่ากระมีการตอบสนองในการหลั่งฮอร์โมนคอร์ติโคสเตอโรนต่อการกระทำที่ทำให้เกิดความเครียด ผลการศึกษาที่ได้ทำให้เข้าใจถึงสรีรวิทยาเกี่ยวกับความเครียดของเต่ากระในบ่อเลี้ยงได้ดีขึ้น
อนุกรมวิธานของชันโรงในภาคใต้ของประเทศไทย
Authors:   , สกุลเกตุ ภาณุกานต์
Published: February 2025

ชันโรงหรือผึ้งที่ไม่มีเหล็กไนถูกจัดอยู่ในกลุ่มผึ้ง corbiculate ที่มีลักษณะบางประการคล้ายผึ้งให้น้ำหวานแต่มีขนาดที่เล็กกว่า ในธรรมชาติชันโรงมีรูปแบบการดำรงชีวิตแบบสังคมแท้โดยมีนางพญาเพียงหนึ่งตัวต่อรังและมีชันโรงงานที่แบ่งหน้าที่แตกต่างกันในการทำงาน ชันโรงมีความสำคัญในการผสมเกสรดอกไม้ โดยที่เกษตรกรในบางพื้นที่จะนิยมเช่ารังชันโรงเพื่อช่วยผสมเกสรเพิ่มผลผลิตภายในสวน ในปัจจุบันมีชันโรงมากกว่า 500 ชนิดทั่วโลก โดยในประเทศไทยเคยมีรายงานของจำนวนชันโรงทั้งหมด 10 สกุล 32 ชนิด แต่ยังคงมีรายงานการค้นพบชันโรงชนิดใหม่ในประเทศไทยอย่างต่อเนื่องโดยล่าสุดที่จังหวัดสตูล อย่างไรก็ตามการศึกษาอนุกรมวิธานของชันโรงยังขาดข้อมูลพื้นฐานที่สำคัญอีกหลายประการรวมทั้งรูปภาพประกอบและรูปวิธานที่ชัดเจนที่จะสามารถใช้จำแนกชนิดของชันโรงในประเทศไทยได้อย่างถูกต้องโดยเฉพาะในภาคใต้ของประเทศไทยที่ยังมีข้อมูลอยู่ไม่มากนัก ด้วยเหตุผลดังกล่าวผู้วิจัยจึงมีความสนใจที่จะทบทวนอนุกรมวิธานของชันโรงในภาคใต้ของประเทศไทยโดยศึกษาลักษณะสัณฐานวิทยาจากตัวอย่างที่เก็บไว้ ณ พิพิธภัณฑสถานธรรมชาติวิทยา จุฬาลงกรณ์มหาวิทยาลัย ตั้งแต่ปี พ.ศ. 2546 จนถึงปัจจุบัน และจากตัวอย่างที่เก็บจากภาคสนามในช่วงเดือนมกราคม ปี พ.ศ.2561 จำนวน 331 ตัวอย่าง จากผลการศึกษาสามารถระบุชันโรงในภาคใต้ของประเทศไทยได้ทั้งหมดจำนวน 7 สกุล 18 ชนิด ชันโรงที่พบทั้ง 7 สกุล ได้แก่ Geniotrigona Moure, 1961 จำนวน 42 ตัว , Homotrigona Moure, 1961 จำนวน 2 ตัว , Heterotrigona Schwarz, 1939 จำนวน 42 ตัว, Lisotrigona Moure, 1961 จำนวน 1 ตัว, Lepidotrigona Schwarz, 1939 26 ตัว, Tetragonula Moure, 1961 จำนวน 204 ตัว และ Tetrigona Moure, 1961 จำนวน 14 ตัว โดยผู้วิจัยได้เขียนคำบรรยายประกอบรูปภาพแสดงลักษณะสำคัญในการระบุชนิด อีกทั้งแสดงการกระจายตัวและสร้างรูปวิธานในการจำแนกชนิดของชันโรงในภาคใต้ ซึ่งผลของการศึกษาในครั้งนี้จะเป็นข้อมูลสำคัญสำหรับการศึกษาชีววิทยาของชันโรงที่พบในประเทศไทยต่อไปในอนาคต
การศึกษาสมบัติการต้านอนุมูลอิสระและการเป็นพรีไบโอติกของพอลิแซ็กคาไรด์จากสาหร่ายทะเล
Authors:   , เอื้อเฟื้อ นิชกานต์
Published: February 2025

งานวิจัยนี้มีจุดประสงค์เพื่อนำสาหร่ายทะเลมาใช้ให้เกิดประโยชน์ด้วยการนำสาหร่าย 3 ชนิด ได้แก่ สาหร่ายไส้ไก่ สาหร่าย Chaetomorpha และ สาหร่ายผมนาง มาสกัดหยาบด้วยวิธีที่แตกต่างกัน 3 วิธี ได้แก่ Hot water extraction, Enzymes-assisted extraction(EAE) และ Ultrasound-assisted extraction(UAE) เพื่อศึกษาอิทธิพลของวิธีการสกัดที่มีต่อผลผลิตร้อยละของสารสกัดหยาบจากสาหร่ายแต่ละชนิด สมบัติการต้านอนุมูลอิสระ และสมบัติความเป็นพรีไบโอติก จากการศึกษา พบว่า วิธีการสกัดโดยใช้เอนไซม์ Cellulase ช่วยในการสกัด เป็นวิธีที่ได้ผลผลิตร้อยละเฉลี่ยสูงที่สุด และการสกัดด้วย UAE จะเป็นวิธีการที่ได้ผลผลิตร้อยละเฉลี่ยต่ำที่สุด ในการศึกษาสมบัติการต้านอนุมูลอิสระด้วยวิธี DPPH และ FRAP โดยมี ascorbic acid เป็นสารมาตรฐาน พบว่าวิธีการสกัดมีอิทธิพลต่อสมบัติการต้านอนุมูลอิสระของสารสกัดหยาบจากสาหร่ายChaetomorpha และ สาหร่ายผมนาง แต่ไม่มีอิทธิผลต่อสมบัติการต้านอนุมูลอิสระอย่างมีนัยสำคัญ (p<0.05)ในการสกัดสาหร่ายไส้ไก่ พบว่าการสกัดพอลิแซ็กคาไรด์ด้วยวิธี UAEจากสาหร่ายผมนาง จะมีสมบัติการต้านอนุมูลอิสระสูงที่สุด เมื่อวัดด้วยวิธี DPPH คือ %inhibition เท่ากับ 33.01±1.80% สำหรับการวัดด้วยวิธี FRAP การสกัดพอลิแซ็กคาไรด์ด้วยวิธี EAE จากสาหร่ายผมนาง มีสมบัติการต้านอนุมูลอิสระสูงที่สุด คือ 72.31±0.12 μmol ascorbic acid equivalent/g จากการศึกษาสมบัติการเป็นพรีไบโอติกด้วยการหาค่า prebiotic activity score ของสารสกัดจากสาหร่ายไส้ไก่ที่สกัดด้วย UAE เมื่อนาไปเลี้ยง L.casei มีค่าเท่ากับ 0.26 แต่พบว่าไม่เหมาะสมกับ เชื้อ L. reuteri จากการวิเคราะห์ตัวอย่างที่สกัดได้จากสาหร่ายทั้ง3ชนิดด้วยFTIR พบว่าสารสกัดเป็นพอลิแซ็กคาไรด์
The effect of silver nitrate concentration on biological synthesis of silver nanoparticles by aspergillus niger and the evaluation of its antibacterial properties
Authors:   , Takkrathok Thanakorn
Published: February 2025

Recently, biosynthesis of nanoparticles has attracted scientist’s attention due to its costeffective production and less toxic wastes during the process of synthesis compared to chemical and physical methods. Moreover, many studies have reported that biosynthesized nanoparticles, especially silver nanoparticles (AgNPs), demonstrated a broad-spectrum antibacterial activity. Therefore, this synthesis method could be a good alternative way to develop environmentalfriendly nanotechnology. In this study we investigated the biosynthesis of AgNPs using cell free extract (CFE) from Aspergillus niger and enhanced the product yields by the optimization of silver nitrate (AgNO₃) concentrations. These AgNPs were characterized through UV-visible spectrophotometry, transmission electron microscopy (TEM) and dynamic light scattering (DLS) measurement. The 5-80 nm of spherical AgNPs were visualized using TEM. A peak at 420 nm was observed by UV-visible spectrophotometry, and the result showed that the maximum synthesis of AgNPs was obtained at 2 mM of AgNO₃ concentration under the condition parameters of 30°C incubation temperature at pH of 7 and the use of 25 grams of fungal biomass. The antibacterial activities of the AgNPs were investigated against Grampositive bacteria (Staphylococcus aureus) and Gram-negative bacteria (Escherichia coli) by determination of inhibition zones using agar-well diffusion method. The various doses of AgNPs (1000, 500 and 250 μg/mL) exhibited antibacterial activity; the inhibition zones of S. aureus were in the range of 9.3-12.7 mm, whereas E. coli showed unclear inhibition zones. To sum up, our study demonstrated a successful biosynthesis method of AgNPs using A. niger and the application of this nanomaterial as an antibacterial agent.
Characterization of pore structure in sandstone from the Phitsanulok basin
Authors:   , Tiprongpon Khattiyaporn
Published: February 2025

Tight sandstone has increasingly received interest as an unconventional reservoir in the petroleum industry due to its large oil and gas reserves. Microstructures of tight sandstone are difficult to be characterized because of their small grain sizes, low porosity, pore geometry, and pore throat. Complex microstructures and properties can be derived from advanced analytical tools as synchrotron X-ray tomography. Synchrotron X-ray experiments provide high spatial resolution of 3D information and nondestructive the samples. The average of grain size in PH1, PH2, and PH3 is 61.15, 30.01, 41.11 µm which are classified into very fine sand, medium, silt, and coarse silt respectively. Three type of pore are observed in the samples which are pore between grains, pore at the edge of rigids grains and fracture pores. The 3D aspect ratio of pore in PH1 and PH2 are comparable, 0.48 and 0.47 and suggesting oval shape of pore. In contrast the 3D aspect ratio in PH3 is 0.35 and show tabular and flat shape of pore. The diameter of pore throat in all samples are mostly spheroid and rod-like, ranging from 0.36 to 2.67 µm which is consistent with tight sandstone from other reservoirs such as Texas the greatest number of Basin. In addition, porosity range 9.41 to 24.34% while permeability ranges from 0.12 to 0.49 mD. The highest permeability is PH3 which contains of the greatest number of fracture pores, tabular and flat pore shape from 3D aspect ratio, the number of high-volume pores, rod and spheroid pore throat, and the biggest size of average pore throat diameter. In contrast, the lowest permeability PH2 contains low connectivity of pore shape, low pore volume, plate like pore throat, and small pore throat diameter.
Fabrication and characterization of lead halide with the addition of caesium cation in Perovskite solar cells
Authors:   , Jitsangob Supattra
Published: February 2025

In general, Perovskite solar cells (PSCs) have been easily degraded by moisture, high temperature, etc. Additional of inorganic cation, e.g. Cs⁺ has been introduced to explore more complex compositions which also enhances the device performance and stability. In this work, PSCs with mixed organic-inorganic cations - MA₁-xCsxPb(I₁-yBry) ₃, where MA is methy1-ammonium, are fabricated by using the two-step spin-coating process. The halide group is also a mixture of iodide and bromide for bandgap energy tuning. The PSCs of n-i-p type are based on FTO/cp-TiO₂/mp-TiO₂/Perovskite/Spiro-OMeTAD/Au architecture. The amount of Cs is varied with x=0.03, 0.05, 0.07 and 0.09, while the amount of Br is varied with y = 0.05, 0.10, 0.15 and 0.20. Morphologies of the perovskite layers are investigated under the variations of Cs and Br. The open-circuit voltage (Voc) is directly affected by the addition of Br. The best PSC obtained in this work has Voc = 1.04 V, Jsc = 23.4 mA/cm², fill-factor = 64.7% and power conversion efficiency = 15.7%.
ผลของน้ำมันบริโภคชนิดผสมที่มีผลต่อสมบัติของเนยถั่ว
Authors:   , คุณบันลือยศ ปวันรัตน์
Published: February 2025

งานวิจัยนี้มีวัตถุประสงค์เพื่อศึกษาสมบัติทางเคมี กายภาพ จุลชีววิทยา และลักษณะทางด้านประสาทสัมผัสของเนยถั่วที่ใช้น้ำมันบริโภคชนิดผสม ได้แก่ น้ำมันรำข้าวและน้ำมันเมล็ดชา ที่สัดส่วน 100:0 50:50 และ 0:100 w/w จากนั้นวัดค่าทางภายภาพได้แก่ สี ค่าน้ำสีอิสระ ลักษณะทางเนื้อสัมผัสที่ประกอบด้วยค่าความแน่นเนื้อ (Firmness) ค่าการเกาะติด (Cohesiveness) และดัชนีความหนืด (Index of viscosity) ทางเคมี ได้แก่ ค่าเพอร์ออกไซด์ (Peroxide Value) Thiobarbituric acid reactive substance (TBARS) ทางจุลชีววิทยา ประกอบด้วย การตรวจนับจำนวนเชื้อแบคทีเรียทั้งหมดและการตรวจนับจำนวยีสต์ราทั้งหมด และด้านประสาทสัมผัสทำการทดสอบความชอบของผู้บริโภคในด้านสี เนื้อสัมผัส และความชอบ โดยรวมโดยใช้ seven-point hedonic scale จากนั้นเก็บเนยถั่วทั้ง 3 สูตรไว้เป็นเวลา 4 สัปดาห์ เพื่อวัดสมบัติทางกายและเคมี ทุก ๆ สัปดาห์ ส่วนสมบัติทางจุลชีววิทยาจะวัดเมื่อเริ่มต้นและสิ้นสุดการเก็บรักษา จากผลการวิจัย สมบัติทางกายภาพ ได้แก่ สี พบว่าเมื่อเวลาเก็บรักษานานขึ้น ค่าความสว่าง (L*) มีแนวโน้มลดลงอย่างมีนัยสำคัญ (p≤0.05) สำหรับสูตร 100:0 ในขณะที่ค่าสีแดง (a*) มีแนวโน้มเพิ่มขึ้นและค่าสีเหลือง (b*) มีแนวโน้มลดลงอย่างมีนัยสำคัญ (p≤0.05) สำหรับทั้ง 3 สูตร ค่าน้ำอิสระไม่มีการเปลี่ยนแปลงอย่างมีนัยสำคัญ (p≤0.05) ทั้ง 3 สูตร ส่วนลักษณะทางเนื้อสัมผัส พบว่าค่าความแน่นเนื้อและค่าการเกาะติดมีแนวโน้มเพิ่มขึ้น ส่วนดัชนีความหนืดมีแนวโน้มลดลงอย่างมีนัยสำคัญ (p≤0.05) สำหรับทั้ง 3 สูตร สำหรับสมบัติทางเคมี พบว่าค่าเพอร์ออกไซด์ สำหรับสูตร 100:0 มีแนวโน้มเพิ่มขึ้น อย่างมีนัยสำคัญ (p≤0.05) ส่วนสูตร 50:50 และ 0:100 มีแนวโน้มลดลงในช่วงแรกของการเก็บรักษา หลังจากนั้นมีการเปลี่ยนแปลงไม่คงที่ ส่วนค่า TBARS สำหรับสูตร 100:0 พบว่ามีค่าลดลงอย่างมีนัยสำคัญ (p≤0.05) ระหว่างการเก็บรักษาในขณะที่สูตร 50:50 มีค่า TBARS เพิ่มขึ้นอย่างมีนัยสำคัญ (p≤0.05) ส่วนสูตร 0:100 มีค่าลดลง อย่างมีนัยสำคัญ (p≤0.05) ในช่วง 2 สัปดาห์แรก แล้วเพิ่มขึ้นอย่างมีนัยสำคัญ (p≤0.05) ในช่วงสัปดาห์ที่ 3 และ 4 สำหรับผลทางด้านประสาทสัมผัส ทุกสูตรไม่มีความแตกต่าง ด้านความชอบโดยรวมอย่างมีนัยสำคัญ สำหรับผลด้านจุลชีววิทยา พบว่าทั้ง 3 สูตรมีจำนวนจุลินทรีย์ทั้งค่าเริ่มต้นและหลังเก็บไว้เป็นเวลา 4 สัปดาห์ เป็นไปตามข้อกำหนดของมาตรฐานผลิตภัณฑ์ชุมชน (มผช.๑o๑๒/๒๕๔๘)
การรีไซเคิลแมงกานีสออกไซด์จากแบตเตอรี่อัลคาไลน์เพื่อนำกลับมาใช้ใหม่
Authors:   , วนะบดีนิมิต ปรุตม์
Published: February 2025

ในปัจจุบันมีการใช้แบตเตอรี่อัลคาไลน์จำนวนมากเพื่อให้พลังงานแก่อุปกรณ์อิเล็กทรอนิกส์ทั่วโลก การทิ้งแบตเตอรี่ที่ใช้แล้วโดยปกติจะถูกฝังกลบลงดิน และนำไปเผา ซึ่งทำให้เกิดมลภาวะที่เกิดผลกระทบต่อสิ่งแวดล้อมในอนาคต ดังนั้นเพื่อลดปริมาณขยะในสิ่งแวดล้อม และลดการใช้ทรัพยากรโลก งานวิจัยนี้จึงมีจุดมุ่งหมายที่จะรีไซเคิลแมงกานีสซึ่งเป็นหนึ่งในองค์ประกอบที่สำคัญในแบตเตอรี่อัลคาไลน์ในรูปแบบของแมงกานีสออกไซด์ (MnO₂) เพื่อนำกลับมาสร้างเป็นแบตเตอรี่สังกะสี-อากาศ แบตเตอรี่จะถูกนำมาแยกชิ้นส่วน นำมาบด ล้างด้วยน้ำกลั่นเพื่อกำจัดโพแทสเซียมและคลอไรด์ ชะล้างด้วยกรดซัลฟิวริก และนำมาตกตะกอนแมงกานีสจากสารละลายโดยวิธี ก) การตกตะกอนทางเคมีโดยใช้โซเดียมไฮดรอกไซด์ ข) การตกตะกอนโดยใช้กระแสไฟฟ้า องค์ประกอบทางกายภาพ ทางเคมี และประสิทธิภาพของแมงกานีสจะทดสอบโดยเทคนิค ICP, EDS, XRF, XRD, ORR และ OER โดยงานวิจัยนี้มีจุดมุ่งหมายในการทดลองคือหาวิธี และสภาวะที่เหมาะสมในการสังเคราะห์แมงกานีส และหาองค์ประกอบทางเคมี เฟส และขนาดอนุภาคที่เหมาะสมในการสร้างแบตเตอรี่สังกะสี-อากาศ และตัวเก็บประจุยิ่งยวด สภาวะที่เหมาะสมในการล้างขั้วแคโทดคือน้ำกลั่น 5 มิลลิลิตร/ 1 กรัมของขั้วแคโทด สภาวะการชะล้างที่เหมาะสมคือกรดซัลฟิวริก 2 โมล/ลิตร/1 กรัมของขั้วแคโทด ใช้กรดออกซาลิก 36.25 กรัม/ลิตร เป็นตัวรีดิวซ์ ที่อุณหภูมิห้องเป็นเวลา 2 ชั่วโมง ในสภาวะนี้จะสามารถละลายขั้วแคโทดได้ประมาณร้อยละ 90 ในการตกตะกอนทางเคมีพบว่าสามารถแยกแมงกานีสไดออกไซด์ได้ร้อยละ 70 ในเฟสของอัลฟ่า แต่ยังมีการปนเปื้อนของสังกะสีเล็กน้อย ส่วนการตกตะกอนด้วยกระแสไฟฟ้าพบว่าขั้วแอโนดและแคโทดที่เหมาะสมพบว่าเป็นตะกั่วและเหล็กกล้าไร้สนิมตามลำดับ ภายใต้ความหนาแน่นกระแส 0.05 แอมแปร์/ตารางเซนติเมตร เป็นเวลา 3 ชั่วโมงพบว่าสามารถรีไซเคิลแมงกานีสไดออกไซด์ได้ร้อยละ 70 ในเฟสแกมมา และไม่มีการปนเปื้อนของสังกะสี
เว็บไซต์สำหรับสืบค้นสถานที่ท่องเที่ยวในประเทศไทย
Authors:   , บุษบงกช ธน
Published: February 2025

เนื่องในปัจจุบัน ประเทศไทยมีสถานที่ท่องเที่ยวที่น่าสนใจในประเทศหลายแห่ง ซึ่งแต่ละสถานที่มีความสนใจในรูปแบบที่ต่างกัน ดังนั้นหากมีเว็บไซต์ที่สามารถอำนวยความสะดวกให้แก่ผู้ที่ต้องการสืบค้นข้อมูลเกี่ยวกับสถานที่ท่องเที่ยวต่าง ๆ ในประเทศไทยได้ จะสามารถช่วยเพิ่มปริมาณการท่องเที่ยวในประเทศได้เป็นอย่างมาก ซึ่งจะก่อให้เกิดประโยชน์ต่อหลาย ๆ ฝ่าย เช่น ส่งผลให้ผู้ประกอบการสถานที่ท่องเที่ยวในเมืองรองของประเทศไทยได้รับความสนใจและมีผลประกอบการดีขึ้น และช่วยส่งผลให้มีการท่องเที่ยวในประเทศมากขึ้นเช่นเดียวกัน ดังนั้นผู้พัฒนาจึงพัฒนาระบบสำหรับสืบค้นสถานที่ท่องเที่ยวต่าง ๆ ในประเทศไทย และมีการแบ่งเป็นหมวดหมู่ให้สามารถสืบค้นได้ง่าย และอำนวยความสะดวกแก่ผู้ที่ต้องการหาสถานที่ท่องเที่ยวในหมวดนั้น ๆ หรือช่วยเหลือผู้ที่ต้องการจะพักผ่อน แต่ยังไม่มีสถานที่ที่ต้องการอย่างแน่ชัดในใจ จะสามารถสืบค้นจากหมวดหมู่เพื่อหาสถานที่ท่องเที่ยวที่ตนสนใจได้ โครงงานนี้ถูกพัฒนาโดยภาษาพีเอชพี (PHP) และนำฐานข้อมูล มายเอสคิวแอล (SQL) มาใช้เพื่อเก็บข้อมูล ผลการทดสอบระบบพบว่าผู้ที่ต้องการค้นหาสถานที่ท่องเที่ยวต่าง ๆ ในประเทศไทย มีความพึงพอใจ และได้รับความสะดวกสบายมากขึ้น
เว็บแอปพลิเคชัน: หนังสือการ์ตูนอิเล็กทรอนิกส์
Authors:   , บุญปาล ณัฐภาส
Published: February 2025

เว็บแอปพลิเคชันหนังสือการ์ตูนอิเล็กทรอนิกส์ ถูกพัฒนาขึ้นเพื่อประโยชน์ของผู้ใช้ในการค้นหาหนังสือการ์ตูนอิเล็กทรอนิกส์ ซึ่งเว็บสามารถแนะนำการ์ตูนเฉพาะตัวบุคคล โดยเว็บพัฒนาขึ้นด้วยภาษาจาวาสคริปต์ ผู้ใช้งานสามารถกดติดตามการ์ตูนที่ชื่นชอบ และเว็บจะทำการแจ้งเตือนการ์ตูนเมื่อมีการอัปเดตตอนใหม่ เว็บจะทำการเก็บประวัติการอ่านของผู้ใช้งาน เพื่อใช้ในการแนะนำหนังสือการ์ตูน และเว็บยังสามารถค้นหาหนังสือการ์ตูนได้ จึงทำให้เว็บง่ายต่อการใช้งาน
การวิเคราะห์การแสดงออกระดับอาร์เอ็นเอของยีน STK38 ในมะเร็งรังไข่
Authors:   , มีสกุล ธมนวรรณ
Published: February 2025

มะเร็งรังไข่เป็นมะเร็งที่พบมากเป็นอันดับที่ 4 ในสตรีไทย แต่รักษาได้ยากเนื่องจากผู้ป่วยใน ระยะแรกมักไม่แสดงอาการ สาเหตุของโรค เช่น การกลายพันธุ์ และสภาวะเหนือพันธุกรรม ดังนั้น การศึกษาพันธุกรรมในระดับโมเลกุลอาจมีประโยชน์ในการวินิจฉัยโรคได้ การศึกษาก่อนหน้าโดย การวิเคราะห์ผลจากการทดลองด้วยวิธีเมทิลเลชันไมโครอาร์เรย์ใน GEO dataset ในฐานข้อมูล NCBI พบว่าเนื้อเยื่อมะเร็งรังไข่มีการเกิดไฮโปเมทิลเลชันของยีน serine/threonine kinase 38 (STK38) ซงึ่ ทำหน้าที่เกี่ยวกับการเติมหมู่ฟอสเฟตให้กับโปรตีน วัฏจักรของเซลล์ และอะพอพโทซิส รวมถึงมีการศึกษาความสัมพันธ์ระหว่างการแสดงออกในระดับอาร์เอ็นเอของยีนนี้กับเนือ้ เยื่อมะเร็ง รังไข่ด้วยวิธี duplex RT-PCR พบว่าเนื้อเยื่อมะเร็งรังไข่ที่มีภาวะไฮโปเมทิลเลชันมีการแสดงออกของ ยีน STK38 เพิ่มขึ้น ดังนั้น โครงงานนี้จึงได้ทำการศึกษาต่อยอดจากการศึกษาการแสดงออกของยีน STK38 ในระดับอาร์เอ็นเอ โดยเพิ่มจำนวนตัวอย่างที่ใช้ในการศึกษา คือ ตัวอย่างเนื้อเยื่อมะเร็งรังไข่ 29 ตัวอย่าง และตัวอย่างเนื้อเยื่อรังไข่ปกติ 22 ตัวอย่าง และใช้เทคนิค quantitative real-time PCR (RT-qPCR) ซึ่งเป็นเทคนิคที่มีความแม่นยามากกว่า ซึ่งจากผลการทดลองและการวิเคราะห์ทางสถิติ แสดงให้เห็นว่าในเนื้อเยื่อมะเร็งรังไข่มีการแสดงออกของยีน STK38 มากกว่าในเนื้อเยื่อรังไข่ปกติ 4.82 เท่า โดยค่า p-value เท่ากับ 0.0509 สรุปได้ว่า การแสดงออกของยีน STK38 ในระดับอาร์เอ็น เอไม่มีความสัมพันธ์กับมะเร็งรังไข่ แต่ควรทำการทดลองเพิ่มเติมโดยการเพิ่มจำนวนตัวอย่าง เพื่อศึกษาแนวโน้มความสัมพันธ์ระหว่างยีน STK38 และมะเร็งรังไข่ที่มีความชัดเจนแม่นยำมากขึ้น